10/07/2012 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Número de expediente: IN661A 9/2004

RESOLUCIÓN DO 8 XUÑO DE 2012, DA DIRECCIÓN XERAL DE INDUSTRIA, ENERXÍA E MINAS POLA QUE SE DECLARA A UTILIDADE PÚBLICA, EN CONCRETO, DO PARQUE EÓLICO MUXÍA I (1.ª E 2.ª FASE), PROMOVIDO POR DESARROLLOS EÓLICOS, S. A. E EMPRAZADO NO CONCELLO DE MUXÍA (A CORUÑA) (expediente IN661A 9/2004). Examinado o expediente instruído por pedimento de DESARROLLOS EÓLICOS, S. A., relativo á declaración, en concreto, da utilidade pública do parque eólico de MUXÍA I (1.ª E 2.ª FASE), resultan os seguintes ANTECEDENTES DE FEITO Primeiro. Por resolución do 6 de maio de 2004 (DOG n.º 100, do 26 de maio), da Consellería de Innovación, Industria e Comercio, publicouse a relación de solicitudes de autorización para a instalación de parques eólicos admitidas a trámite ao abeiro da Orde do 22 de xaneiro de 2004 (DOG n.º 18, do 28 de xaneiro), entre as que se inclúe a do parque eólico Muxía I-1.ª fase, para unha potencia máxima de 13,5 MW. Segundo. Por resolución do 29 de xaneiro de 2007 (DOG n.º 26, do 6 de febreiro), da Consellería de Innovación e Industria, publicouse a relación de solicitudes de autorización para a instalación de parques eólicos admitidas a trámite ao abeiro da Orde do 22 de maio de 2006 (DOG n.º 102, do 30 de malo), entre as que se inclúe a do parque eólico Muxía I-2.ª fase, para unha potencia máxima de 32,2 MW. Terceiro. Por resolución do 17 de decembro de 2009, da Dirección Xeral de Industria, Enerxía e Minas, autorizouse a reubicación de potencia entre os parques eólicos Muxía I-1.ª fase, Muxía I-2.ª fase, Muxía II e Fontesilva, dentro do Plan eólico estratéxico da sociedade Desarrollos Eólicos, S. A., quedando o parque eólico Muxía I (1.ª e 2.ª fase) cunha potencia de 46,00 MW. Cuarto. Con data 24 de febreiro de 2010, Desarrollos Eólicos, S. A., presenta solicitude de autorización administrativa, aprobación do proxecto de execución, aprobación do proxecto sectorial de incidencia supramunicipal, declaración, en concreto, de utilidade pública e recoñecemento de instalación acollida ao réxime especial de produción de enerxía eléctrica das instalacións do parque eólico Muxía I (1.ª e 2.ª fase), para unha potencia total de 46,00 MW, de acordo co establecido no Decreto 302/2001, do 25 de outubro, polo que se regula o aproveitamento da enerxía eólica na Comunidade Autónoma de Galicia. Quinto. Por acordo do 10 de maio de 2010, do Departamento Territorial da Consellería de Economía e Industria da Coruña, someteuse a información pública a solicitude de autorización administrativa, aprobación do proxecto sectorial de incidencia supramunicipal e estudio de impacto ambiental do do parque eólico Muxía I (1.ª e 2.ª fase) no Concello de Muxía. O devandito acordo publicouse no Diario Oficial de Galicia do 27 de malo, no Boletín Oficial da Provincia da Coruña do 2 de xuño e no xornal La Voz de Galicia do 26 de maio, permanecendo exposto, así mesmo, no taboleiro de edictos do Concello de Muxía. Sexto. Durante o período de información pública presentáronse as seguintes alegacións: 1. Con data 7 de xuño de 2010, D. Enrrique Jesus Pablo Pentinel Batiz alega que dado o tempo transcorrido dende a primeira admisión de Muxía, se deberían revisar o prezo a pagar polos terreos.2. Con data 9 de xuño de 2010, Dna. Bernardo Luis Ignacio Manuel Mchale Grigorian informa do falecemento da notificada Dna. Marina Paz Álvarez, achegando nome e enderezos dos herdeiros.3. Con data 11 de xuño de 2010, Dna. Pilar García García, presentou alegación sobre a superficie de afectación da utilidade pública, é a inexactitude da planimetría catastral.4. Con data 14 de xuño de 2010, D. Diame Ortiz de Zugasti Urso, presentou alegación, onde fai constar os prexuízos que poida ocasionar a instalación, do parque eólico, nunha granxa de coellos da súa propiedade.5. Con data 14 de xuño de 2010, D. Hugo Sergio De Ruijter Magrañal presentou alegación na que se recollen as posibles afeccións do parque eólico aos animais dunha granxa da súa propiedade, e comunica que é propietario xunto coa súa esposa dos predios 92, 90, 91, 83, 84.6. Con data 15 de xuño de 2010, D. Manuel, Dna. Kees Causapie Salaices e Dna. Francisca Remedios Gonzalo Emilio Maazouzi Monasor, presentaron alegación na que comunican que se os teñan como interesados no expediente de expropiación e valoración, como herdeiros dos predios a nome de Antonio Augusto Atxega Gonzalez de Betolaza.7. Con data 16 de xuño de 2010, D. Norberto Luis Antonio Eloy Gabasa Mojica e Rebecca Louise Cunalata Emmerson, presentaron alegación onde fan constar o cambio de titularidade da finca notificada a D. Jesus Amado Teodoru Yar, asemade alegan en relación coas servidumes que afectan aos seus predios, á valoración dos perxuízos que poida ocasionar as servidumes e ao impacto que no ambiente supón a implantación do proxecto.8. Con data 16 de xuño de 2010, D. Wassim Rotgla Narbaiza notificou que devolve a notificación recibida por non considerarse titulares do predio.9. Con data 18 de xuño de 2010, D. Mario Alfonso Ginestra Willetts, presentou alegación relativa a titularidade, asemade alega por estar disconforme coa superficie a expropiar e a superficie afectada no proxecto sectorial.10. Con data 18 de xuño de 2010, D. Pablo Vinicio Capel Tojar e Ana Trinidad Peñaloza Deblas, presentaron alegación na que fan constar que non se xustifica no proxecto a urxente ocupación.11. Con data 18 de xuño de 2010, D. Aboubakar Harry James Harutyunyan Alduncin, presentou escrito no que comunica o cambio de titularidade do predio a nome dos seus fillos.12. Con data 21 de xuño de 2010, D. Enrique Baiasu Berari presentou alegacións contra o parque eólico baseada nos impactos ambientais, paisaxísticos, sobre os recursos hidrolóxicos, no patrimonio arqueolóxico e socioeconómico, así como respecto á normativa urbanística e na inexistencia de interese social ou de utilidade pública na execución do proxecto.13. Con data 25 de xuño de 2010, Dna. Adam Daniel Borek Ramalleira, solicita que se paralice o proceso expropiatorio, xa que se atopa pendente de resolución dun expediente aberto ante a Xerencia do Catastro pola desaparición dos datos catastrais de fincas da súa titularidade. Sétimo. Mediante resolución do 26 de decembro de 2011 a Dirección Xeral de Industria, Enerxía e Minas autorizou administrativamente, aprobou o proxecto de execución e recoñeceu a condición de instalación acollida ao réxime especial de produción de enerxía eléctrica do parque eólico Muxía I (1.ª e 2.ª fase). FUNDAMENTOS DE DEREITO Primeiro. A Consellería de Economía e Industria é a competente para resolver este procedemento, con fundamento no Decreto 79/2009, do 19 de abril, polo que se establece a estrutura orgánica da Xunta de Galicia e no Decreto 8/2011, do 28 de xaneiro, polo que se fixa a estrutura orgánica das consellerías da Xunta de Galicia, en relación co artigo 28 do Decreto 324/2009, do 11 de xuño, polo que se establece a estrutura orgánica da Consellería de Economía e Industria, que atribúe á Dirección Xeral de Industria, Enerxía e Minas a dirección, coordinación, planificación, execución, seguimento e control das competencias e funcións da Consellería en materia de industria, seguridade industrial, solo industrial, metroloxía, metais preciosos, enerxía e minas, co artigo 27 da Lei 8/2009, do 22 de decembro, pola que se regula o aproveitamento eólico en Galicia e se crean o canon eólico e o Fondo de Compensación Ambiental. Segundo. No expediente instruído para o efecto cumpriuse o establecido na Lei 54/1997, do 27 de novembro, do sector eléctrico, no Real Decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, no antedito Decreto 302/2001, do 25 de outubro, en relación coa disposición transitoria cuarta da Lei 8/2009, do 22 de decembro, pola que se regula o aproveitamento eólico en Galicia e se crean o canon eólico e o Fondo de Compensación Ambiental, na Lei 30/1992, do 26 de novembro, de réxime xurídico das administracións públicas e do procedemento administrativo común, e demais normas vixentes de aplicación. Terceiro. Polo que respecta ás alegacións presentadas, examinado o contido das mesmas e as contestación efectuadas pola empresa promotora, compre manifestar o seguinte: • Con respecto aos posibles erros nas servidumes das parcelas afectadas pola instalación do proxecto, así como a idoneidade da declaración da urxente ocupación, non procede nesta fase da tramitación, correspondéndose coa fase de declarada a utilidade pública, en concreto. • Con respecto aos posibles erros na titularidade dos predios afectados pola instalación do proxecto, cabe dicir que a empresa beneficiaria tomará razón daqueles, no obstante será durante o levantamento de actas, acto ao que serán oportunamente convocados, o momento no que poden demostrar a titularidade das mesuras, achegando a documentación acreditativa necesaria. • En relación ás alegación presentadas de carácter medioambiental e de impacto socioeconómico, cabe indicar que o proxecto do parque eólico conta xa con declaración de impacto ambiental, onde estes efectos xa están avaliados. • Asemade en relación ás alegación presentadas para a valoración das afeccións nos predios, debemos indicar que non procede nesta fase da tramitación, correspondéndose coa fase do xustiprezo unha vez declarada a utilidade pública, en concreto. De acordo con todo o anterior, RESOLVO Declarar a utilidade pública, en concreto, das instalacións do proxecto do parque eólico Muxía I (1.ª e 2.ª fase), segundo o previsto nos artigos 52 e 54 da Lei 54/1997, do 27 de novembro, do sector eléctrico, o que leva implícita a necesidade de ocupación dos bens ou de adquisición dos dereitos afectados e implica a urxente ocupación para os efectos do artigo 52 da Lei de expropiación forzosa do 16 de decembro de 1954. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía e Industria no prazo dun mes, contado a partir do día seguinte ao da súa notificación, conforme ao establecido nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, sen prexuízo de que os interesados poidan interpoñer calquera outro recurso que estimen pertinente. Santiago de Compostela, 8 de xuño de 2012. O director xeral de Industria, Enerxía e Minas Ángel Bernardo Tahoces